**Leidissoo looduskaitsealal ja Suursoo-Leidissoo hoiualal loodusliku veerežiimi taastamistööde avakoosoleku protokoll**

Surjus 20.02.2025

Avakoosolekul osalesid RMK esindajad Küllike Kuusik, Bert Holm ja Mati Kass ning töövõtja Omatec OÜ esindaja Olavi Marksaar.

Koosolekul vaadati ühiselt läbi OÜ Inseneribüroo STEIGER poolt koostatud ehitusprojekt (Töö nr 23/4551) ning lepiti kokku töödega alustamise aeg, milleks on ca 25.02.2025. Projekt koos kõigi lisadega on paberkandjal avakoosolekul töövõtjale üle antud. Samuti oli projekt tutvumiseks digitaalsel kujul hanke dokumendi juures ning sellega on töövõtja varasemalt tutvunud. Täiendavalt edastatakse töövõtjale projektifail georefeeritud PDF kujul.

Lepiti kokku, et töid alustatakse **Vaisi projektialal.** Töövõtjale näidati kaardil asukohta (põhjapoolne ligipääs), kus tuleb teha ca 60m trassiraie ja millelt pääseb tehnikaga tööalale, millel töid 25.02.2025 alustatakse. Tööalale pääsemiseks on veel kaks asukohta tööala lääne- ja lõunaservalt aga mida eelduslikult kasutada vaja ei ole. Kui tekib vajadus tööalale pääsemiseks ala lääneservalt siis tuleb rajada ajutine Veskijõest ülepääs ja teostada täiendav trassiraie. Muid asukohti kasutada ei tohi. Tööala keskel tuleb teostada täiendavalt 97m trassiraie ja Vaisi alal rajada kokku 97 Tüüp 1 paisu. Paisu ehitusjoonised vaadati koos üle. Kasutatav tehnika Vaisi projektialal paisude rajamisel peab olema kuni 8,5t ekskavaator. Tööd Vaisi alal on planeeritud lõpetada enne 15.03.2025.

Peale linnurahu alustatakse töödega ülejäänud projektialadel vastavalt ajalistele piirangutele ja projektis ette nähtud töödele. Lepiti kokku, et töid akteeritakse etapiviisiliselt vastavalt valminud ja üle vaadatud töödele.

Kõikide rajatavate paisude, truupide ning koolmekohtade asukohtade ja parameetrite kohta on joonised ning tabelid projektis, mis on töövõtjale saadetud. Lisaks on üle antud digitaalsed tööde kihid.

Keskkonnanõuete ja isikukaitsenõuete kontrolli teeb looduskaitse tööjuht kohapeal kui tehnika on toodud objektile.

*Digitaalselt allkirjastatud*

Mati Kass, Küllike Kuusik, Bert Holm, Olavi Marksaar.